ถาม: กลุ่มเสี่ยงของโรคติดเชื้อมีกลุ่มใดบ้าง?
โรคติดเชื้อ ความเสี่ยงที่เกิดขึ้นได้กับทุกช่วงวัย

“โรคติดเชื้อ” เป็นโรคที่สามารถเกิดขึ้นได้กับทุกเพศ ทุกวัย และทุกอวัยวะของร่างกาย ทั้งแบบเฉียบพลันและเรื้อรัง ซึ่งก่อให้เกิดความเจ็บป่วยรุนแรง และการดื้อยาของเชื้อโรคได้ จึงจำเป็นต้องได้รับการดูแลรักษาอย่างใกล้ชิดจากแพทย์เฉพาะทาง เพื่อป้องกันไม่ให้โรคติดเชื้อรุนแรงหรือเกิดภาวะแทรกซ้อนต่างๆ ที่อาจอันตรายถึงชีวิตได้
 โรคติดเชื้อ เกิดจากอะไร
โรคติดเชื้อ (infectious diseases) เป็นโรคหรือภาวะที่เกิดจากการที่มีเชื้อโรค เช่น แบคทีเรีย เชื้อไวรัส เชื้อรา ผ่านเข้าสู่ร่างกายตามช่องทางต่างๆ ไม่ว่าจะทางผิวหนัง ทางการหายใจ ทางเดินอาหาร ทางเดินปัสสาวะ และทางเพศสัมพันธ์ ซึ่งเชื้อโรคบางชนิดไม่สามารถก่อให้เกิดโรคได้ ในขณะที่ร่างกายมีภูมิคุ้มกันที่แข็งแรงสมบรูณ์ แต่เมื่อร่างกายอยู่ในภาวะภูมิคุ้มกันบกพร่อง เชื้อโรคเหล่านี้ก็จะก่อให้เกิดโรคได้ทันที

โรคติดเชื้อ ความเสี่ยงที่อยู่ใกล้ตัว
โรคติดเชื้อไวรัส เช่น ไข้หวัดใหญ่ ไข้เลือดออก ไข้หวัด หัดเยอรมัน ไวรัสตับอักเสบ
โรคติดเชื้อแบคทีเรีย เช่น โรคฉี่หนู บาดทะยัก ไข้ไทฟอยด์ โรคซิฟิลิส
โรคติดเชื้อรา เช่น โรคเชื้อราที่ผิวหนัง
โรคติดเชื้อปรสิต เช่น พยาธิในลำไส้ โรคบิดมีตัว โรคมาลาเรีย

ใครบ้างที่อาจเสี่ยงเป็นโรคติดเชื้อ
กลุ่มเปราะบางที่ติดเชื้อได้ง่ายขึ้น เช่น เด็กเล็ก ผู้สูงอายุ ผู้ป่วยโรคเรื้อรัง สตรีมีครรภ์
กลุ่มที่รักษาโรคบางชนิด เช่น ผู้ที่ใช้ยาสเตียรอยด์ ผู้ป่วยที่ต้องใช้ยากดภูมิในผู้ที่ปลูกถ่ายอวัยวะ
กลุ่มที่มีภูมิคุ้มกันต่ำลง เช่น ผู้ป่วยที่ติดเคยติดเชื้อ HIV หรือมะเร็ง

อาการที่สงสัยว่าเสี่ยงเป็นโรคติดเชื้อ
หากติดเชื้อระบบทางเดินอาหาร เช่น ปัสสาวะแสบ ขัด บ่อย และอาจมีปัสสาวะเป็นเลือด
หากติดเชื้อของระบบทางเดินปัสสาวะ เช่น ตกขาวผิดปกติ หรือมีแผล หนอง ที่อวัยวะเพศ อาจเป็นการติดเชื้อจากโรคติดต่อทางเพศสัมพันธ์
หากติดเชื้อระบบทางเดินหายใจ เช่น ไอ เจ็บคอ มีน้ำมูก

การป้องกันโรคติดเชื้อ
การป้องกันโรคติดเชื้อส่วนใหญ่จะเป็นการฉีดวัคซีนให้ครบตามกำหนด รักษาสุขภาพร่างกายให้แข็งแรง และปรับเปลี่ยนพฤติกรรมการใช้ชีวิตในแต่ละวัน โดยเฉพาะกลุ่มที่มีโรคประจำตัว ยิ่งต้องรักษาสุขภาพให้ดี เพราะหากติดเชื้อขึ้นมาอาจทำให้เกิดอาการรุนแรงหรืออาจเกิดการติดเชื้อหลายๆ อวัยวะพร้อมกันได้  
 ทั้งนี้ กระบวนการติดเชื้อเป็นปฏิกิริยาที่สามารถเปลี่ยนแปลงได้ตลอดเวลา ขึ้นอยู่กับว่าร่างกายสามารถตอบโต้หรือจำกัดเชื้อโรคได้หรือไม่ ซึ่งหากผู้ป่วยเกิดความกังวลใจ หรือเกิดอาการเหล่านี้ ก็ควรรีบเข้ามาพบแพทย์ทันที เพื่อป้องกันไม่ให้โรคลุกลามไปจนยากเกินที่จะรักษาได้
กลุ่มเสี่ยงของโรคติดเชื้อ แบ่งได้ดังนี้


1. กลุ่มเปราะบาง:
เด็กเล็ก: ร่างกายของเด็กเล็กยังมีระบบภูมิคุ้มกันที่พัฒนาไม่สมบูรณ์ ทำให้เสี่ยงต่อการติดเชื้อได้ง่าย
ผู้สูงอายุ: ระบบภูมิคุ้มกันของผู้สูงอายุเสื่อมถอยลงตามกาลเวลา ทำให้เสี่ยงต่อการติดเชื้อได้ง่าย
ผู้ป่วยโรคเรื้อรัง: ผู้ป่วยโรคเรื้อรัง เช่น โรคเบาหวาน โรคความดันโลหิตสูง โรคหัวใจ โรคไต มักมีระบบภูมิคุ้มกันที่อ่อนแอ ทำให้เสี่ยงต่อการติดเชื้อได้ง่าย
สตรีมีครรภ์: ร่างกายของสตรีมีครรภ์มีการเปลี่ยนแปลงทางฮอร์โมนและภูมิคุ้มกัน ทำให้เสี่ยงต่อการติดเชื้อบางชนิด เช่น ไข้หวัดใหญ่

2. กลุ่มที่รักษาโรคบางชนิด:
ผู้ใช้ยาสเตียรอยด์: ยาสเตียรอยด์มีฤทธิ์กดภูมิคุ้มกัน ทำให้เสี่ยงต่อการติดเชื้อได้ง่าย
ผู้ป่วยที่ต้องใช้ยากดภูมิ: ยากดภูมิใช้รักษาโรคบางชนิด เช่น โรคมะเร็ง โรคภูมิแพ้
ผู้ป่วยที่ปลูกถ่ายอวัยวะ: ร่างกายของผู้ป่วยที่ปลูกถ่ายอวัยวะจำเป็นต้องใช้ยากดภูมิเพื่อป้องกันการดื้อยา ทำให้เสี่ยงต่อการติดเชื้อได้ง่าย

3. กลุ่มที่มีภูมิคุ้มกันต่ำ:
ผู้ป่วยที่ติดเชื้อ HIV: เชื้อ HIV ทำลายระบบภูมิคุ้มกันของร่างกาย ทำให้เสี่ยงต่อการติดเชื้อได้ง่าย
ผู้ป่วยมะเร็ง: การรักษามะเร็ง เช่น การฉายรังสี การให้เคมีบำบัด
ผู้ป่วยที่ได้รับยาเคมีบำบัด: ยาเคมีบำบัดมีฤทธิ์กดภูมิคุ้มกัน ทำให้เสี่ยงต่อการติดเชื้อได้ง่าย
12.อายุรศาสตร์ (อายุรศาสตร์) - Internal Medicine